Luvassa: -
Minut vietiin pois. Minulle näytettiin paperia.
Siinä luki: "Heroiini. Kuolemantuomio."
Minut laitettiin käsirautoihin.
TOIVO
VOITTO
ELÄMÄ
KÄÄNNEKOHTA Tuskan arvoista
Hei ja tervetuloa! Kiva, että liityit seuraamme.
Tänään aihetunnisteemme on #UnderConstruction.
Tviittaa meille ja kerro, millä tavalla työ sinussa on kesken.
Koetko, että elämäsi on sekaisin ja tie on liian kuoppainen?
Kuten Kathy Edwards kertoo, pikku työmaa voi olla hyvä asia.
Tässä on käynnissä tietyö. Autoilijoille siitä on harmia, -
mutta liikenteen sujumisen kannalta työ on tarpeellinen.
Varoitusmerkit käskevät autoilijoita hidastamaan ja olemaan kärsivällisiä,-
koska tietä kunnostetaan.
Elämämme muistuttaa tätä tietä. Jumala tekee meissä työtä alati.
Hän tuo ensin meidät yhteyteensä Poikansa Jeesuksen kautta.
Kun otamme Jeesuksen sydämeemme ja synnymme uudesti, -
Jumala tekee työtään meissä, jotta meistä tulisi Hänen kaltaisiaan.
Tämä tie on aivan sekaisin.
Mekin voimme olla aivan sekaisin, kun Jumala tekee työtään meissä.
Sotku on toki turhauttavaa mutta vain väliaikaista.
Jumalan rakennustyömaa voi olla kivulias, -
kun Hän kitkee ja hajottaa.
Hänen Sanansa moukaroi ja murskaa kovaa sydäntämme.
Hän muovaa meitä uudelleen rukouksen kautta.
Mutta älä anna kivun pysäyttää.
Vaikka se ei tunnu hyvältä, se on hyväksi, ja lopulta se on sen arvoista.
Jos elämäsi näyttää tällä hetkeltä tältä tieltä, -
älä hätäile. Sinua korjataan.
Sinusta tulee kuin uusi tosi pian, -
koska Jumala tekee työtään meissä kaikissa. Ajattele sitä.
2. Kor. 5:17: "...joku on Kristuksessa, niin hän on uusi luomus..."
Raamatun sana on tosi: Jumala vaikuttaa kaikki asiat parhaaksemme.
Simisola Okai tarjoilee meille nyt innoitushetken.
Jututin hiljan "Kaikki karvas makeaa" -kirjan kirjoittajaa Sarah Haggertya.
Hän opetti, että kipu on merkki nälästä -
ja että se on kutsu mennä lähemmäs Jumalaa. Sananl. 27:7: -
"Kylläinen polkee hunajaakin, nälkäi- selle on kaikki karvaskin makeata."
Sarah kohtasi monia vastoinkäymisiä: lapsettomuutta, talouskriisin -
ja rakkaan menetyksen.
Vaikeat kaudet opettivat, että vaikka ulkoiset olosuhteet eivät muutu, -
voi löytää sisäisen rauhan Kristuksessa.
Osa makeimmista hetkistäni Jumalan kanssa ovat olleet vaikeina kausina.
Tuntui kuin maailma kaatuisi. Kun käännyin Hänen puoleensa, -
Hän kohtasi minut ja antoi rauhan, jota ei saa rahalla.
Saatat kysyä: "Mitä teen kivullani?"
Anna kipusi viedä sinut Jumalan luo. Hän tekee siitä jotakin makeaa.
Seuraavaksi: miehen maailma kääntyy ylösalaisin -
hänen menetettyä ainoan lapsensa.
Raamattu kertoo, että jokainen hyvä ja täydellinen lahja tulee ylhäältä -
valkeuksien Isältä, jonka tykönä ei ole muutosta, ei vaihteen varjoa.
Tutustu taivaalliseen Isääsi.
Hän odottaa saavansa jakaa rakastavan sydämensä kanssasi.
"Jos joku janoaa, niin tulkoon minun tyköni ja juokoon.
Joka uskoo minuun, -
hänen sisimmästään on [...] juokseva elävän veden virrat." Joh. 7:38.
KÄÄNNEKOHTA
Hei taas! Otamme Skype-yhteyden -
Rush Church United -seurakunnan johtavaan pastoriin Connecticutiin.
Hänen työnsä tavoittaa viikoittain somen kautta yli 30 miljoonaa ihmistä.
Marcus Gillin elämä ei ole aina ollut helppoa.
Hän on selättänyt vastoinkäymisiä, kuten avioeron ja lapsen kuoleman.
Hän puhuu elämästään ja kirjastaan "Uskovan sinkun elämä".
Tervetuloa, Marcus Gill! - Kiva liittyä seuraanne.
Hienoa saada sinut mukaan.
Kirjasi on aiheuttanut keskustelua ja saanut paljon huomiota, -
Single God Life (Uskovan sinkun elämä).
Aloitetaan elämäsi kipukohdista, mikä selittää kirjastasi paljon.
Miten päädyit avioeroon ja lapsen menettämiseen? Mitä tapahtui?
On selvää, että asioihin suin päin ryntääminen on suurimpia virheitä, -
jonka voi tehdä. Hätiköimme monen asian suhteen.
Oli kova kiire. Kuuntelin vääriä ihmisiä.
Lopulta sitouduin suhteeseen.
Puolisoni ei ollut huono eikä ilkeä ihminen, -
mutta meistä kumpikaan ei ollut valmis.
Muiden ihmisten mielipiteiden takia toimin vastoin Jumalan tahtoa.
Yritin selviytyä sallimuksesta ja päästä takaisin Hänen täydelliseen tahtoonsa.
Solmin suhteen ihan liian hätiköidysti.
Kohtasin monia asioita, joihin en ollut varautunut.
Siinä prosessissa tyttövauvamme, ensimmäinen ja ainoa lapseni, -
sai ryhmän B streptokokki -infektion.
Hän menehtyi kolme viikkoa synnytyksestä.
Tuo päivä muutti elämäni ikuisiksi ajoiksi.
Kysyn näin. Olet käynyt sen läpi. Puhut paljon sinkuille.
Rohkaiset heitä tarkkailemaan varoitusmerkkejä ja muuta.
Mutta oletko itse jo päässyt yli, niin että voit jälleen luottaa?
Avioliiton kariutuminen on varmasti traumaattista.
Olit vieläpä pastori. Oletko jo päässyt yli?
Sanon näin.
Tuskin koskaan pääsen yli tyttäreni kuolemasta.
Voin kuitenkin sanoa, että olen päässyt yli avioerokivusta.
Ymmärrän, että kun epäonnistumme, teemme virheitä ja koemme traumoja,-
syynä on usein se, että emme välitä varoitusmerkeistä.
Itse puhun Jumalan äänestä elämässämme. Jumala puhuu meille.
Valtaosa meistä, jotka olemme uskovia ja vaalimme Jumala-suhdetta,
me kyllä tiedämme, milloin Herra puhuu.
Usein torjumme sen, sillä se on vastoin omaa agendaamme.
Kun sivuutamme Hänen äänensä, päädymme traumaattisiin tilanteisiin, -
joista yritämme pyristellä eroon. Kyllä, pystyn taas luottamaan.
Olen nyt sinkku ja pastori. Jumala on käyttänyt minua väkevästi.
Toivon pääseväni naimisiin, viimeistä kertaa.
Luotan Jumalaan. Hän tuo eteeni oikean henkilön. Kaikki menee hyvin.
Kirjastasi osa auttaa käsittelemään avoimuutta ja kuuntelemista.
Sinua on kuvattu myös keskittyneeksi nuoreksi mieheksi -
ja karismaattiseksi.
Sanovatko ihmiset koskaan: "Marcus Gilliä on vaikea kuunnella.
Hän on täynnä itseään"?
Jos niin sanotaan, en ole kuullut sitä.
Silloin tällöin rakkaani kertovat, mitä minusta puhutaan.
Kiitos Jumalalle heistä!
Kun tekee oikein, ahkeroi ja rakentaa Jumalan valtakuntaa, -
on niitä, jotka tukevat, ja myös niitä, jotka varoittavat pahanpuhujista.
Kysyn aina ihmisiltä: "Mitä vastasit, kun kuulit puhuttavan pahaa?"
Jos he tukkivat vihollisen suun, heidät kannattaa pitää lähellään.
Mutta pääosin olen iloinen, kun saan tehdä Herran työtä. Iloitsen ihmisistä.
Haluan, että kaikkia siunataan.
Kirja rohkaisee sinkkuja elämään Jumalan mielen mukaisesti.
Millaista palautetta olet saanut?
Tavoitat viikossa 30 miljoonaa ihmistä sosiaalisessa mediassa. Se on paljon.
Oletko saanut kirjasta palautetta? Mitä on sanottu?
Palaute on ollut mahtavaa. Pidän kunniana ja etuoikeutena, -
että Jumala on antanut minulle tällaisen foorumin.
Nykyään sosiaalisessa mediassa on paljon draamaa, riitoja ja asioita, -
jotka eivät tuo kunniaa Jumalalle. Jumala uskoi minulle tämän foorumin.
Saamme satoja sähköposteja päivittäin.
Niitä tulee kaikkialta maailmasta miehiltä ja naisilta.
He todistavat, että Facebook- ja Instagram-postaukset siunaavat heitä.
Samoin kirjani.
Eräs 74-vuotias nainen lähetti minulle sähköpostia: -
"Olen 74. Luin juuri kirjasi. Odotan innolla tulevaa aviomiestäni."
Se hämmästytti minua. Ajattelin, että jos hän pystyy siihen, -
niin pystyvät nuoremmatkin.
74. Se on jo jotakin.
Marcus Gill, näin videoklippejä soitostasi.
Ajattelin: "Veli soittaa pianoa törkeän hyvin!"
Onko tulossa musiikkia tai levyä? Odotusmusiikkia sinkuille?
Opiskelin musiikkia Pohjois-Carolinan osavaltionyliopistossa.
Musiikki on ensirakkauteni.
Olen tehnyt pari singleä. Ne ovat iTunesissa.
Suunnitteilla on ylistys-CD seurakuntani kanssa.
Siitä tulee mahtava. Se tullee ulos vuoden sisällä.
Palataan vielä kirjaan. Se on keskustelumme pääaihe.
Ajatellaan, että se on minulle työkirja, miten selviytyä elämästä sinkkuna.
Kun olen lukenut sen, -
pääsenkö kanssasi vielä keskusteluyhteyteen?
Oletko tavoitettavissa?
Sinulla on 30 miljoonaa seuraajaa. Miten saan sinuun yhteyden?
Kerron pienen todistuksen.
Meillä oli tällä viikolla sinkkukonferenssi Detroitissa.
Pyrin joka ilta lukemaan kaikki sähköpostit ja Facebook-viestit.
Luen tviitit ja katson, miten sanomaani vastataan.
On mahdotonta vastata jokaiseen yksittäiseen viestiin.
Mutta jos koen, että ihminen avaa sydämensä -
eikä hänellä ole piiloagendaa, yritän vastata parhaani mukaan.
Koetan rohkaista menemättä liian syvälle henkilökohtaisiin asioihin.
Toimin rehellisesti. Jos Jumala johtaa avaamaan viestin ja vastaamaan, -
vastaan mielelläni. Lähetä viesti. Jos sinulla on kysymys, ei ikinä tiedä.
Ehkä näen sen ja vastaan heti.
Marcus Gill, kiitos kirjasta. Odotamme CD-levyä innokkaasti.
Soitat törkeän hyvin, veli. - Kiitos. Ja kiitos, että sain tulla.
Katkon jälkeen: eteläafrikkalainen kaunotar tekee viattoman päätöksen, -
joka johtaa kuolemantuomioon.
On vaikea kuvailla, miltä se tuntui.
Ajattelin: "Minä kuolen. Niin he sanovat."
Raamattu sanoo: "Henki itse todistaa meidän henkemme kanssa, -
että me olemme Jumalan lapsia."
Muista aina, että Jumala, Isäsi, on aina vierelläsi -
rakastamassa, suojelemassa ja opettamassa.
Tutustu Taivaalliseen Isääsi.
Hän odottaa saavansa jakaa rakastavan sydämensä kanssasi.
Hei taas! Vanessa Goosenin elämä sujui suunnitelman mukaisesti.
Hän oli Miss Etelä-Afrikka -finalisti. Hän oli rikas, kaunis ja kuuluisa.
Kun hän luuli elämänsä olevan täydellistä, kaikki meni pieleen.
Kaikki tapahtui nopeasti.
Hän laittoi jauheen testilaitteeseen ja ravisti sitä. Se muuttui violetiksi.
Hän sanoi: "Heroiinia."
Mielessäni oli yksi ajatus: "Minut tapetaan."
Olin innoissani ja onnellinen. Olin Miss Etelä-Afrikka -semifinaaleissa!
Kaikki meni hyvin. Minulla oli vaatekauppa poikaystäväni kanssa.
Poikaystävälläni oli kaveri. Kiinnitin huomiota hänen vaatteisiinsa.
Hän sanoi ostavansa vaatteensa Bangkokista Thaimaasta.
Niinpä päädyin Thaimaahan.
Kun olin siellä, Jackson, poikaystäväni kaveri, kysyi, -
voisinko tuoda tekniikan kirjoja hänen veljeltään Thaimaasta.
Sanoin, että se onnistuu kyllä.
Veli toi neljä A4-kokoista, kovakantista kirjaa.
Selailin yhtä, ja se vaikutti tylsältä. Laitoin kirjan takaisin laukkuun.
Kun olin lähdössä Etelä-Afrikkaan, jouduin satunnaiseen tarkastukseen.
He tutkivat matkatavarani. Tarkastaja otti käteensä yhden kirjoista -
ja pisti veitsen kirjan selkään.
Sieltä tuli jauhetta. Minut vietiin heti pois.
Minulle näytettiin paperia.
Siinä luki: "Heroiini. Kuolemantuomio."
En osaa sanoin kuvailla, miltä sen näkeminen tuntui.
Minut laitettiin käsirautoihin.
Minut laitettiin pakettiautoon 7―8 poliisivirkailijan kanssa.
En tiennyt, minne minua vietiin ja mitä tapahtuisi. Kukaan ei selittänyt.
Oikeudessa en tiennyt, että sain tuomion.
Kun se oli ohi, tulkki sanoi minulle: "Sinut tuomittiin.
Sait kuolemantuomion, mutta se muutettiin elinkautiseksi."
Vaikea kuvailla, miltä silloin tuntui.
Ajattelin: "Minä kuolen. Niin he sanovat."
Siellä oli yksi amerikkalainen nainen. Hän kyseli aina kaikkien vointia.
Kun joku kysyi hänen vointiaan, hän sanoi: "Olen siunattu ja voittoisa."
Ajattelin: "Nainen, et ole normaali."
En halua olla tässä paikassa, eikä minusta varsinkaan tunnu siunatulta.
Hän alkoi käydä luonani juttelemassa. Hän kertoi Jeesuksesta.
Kysyin: "Viekö Jeesus minut kotiin? Minua ei kiinnosta mikään muu."
Hän sanoi: "Hän tekee enemmänkin. Hän pitää sinut turvassa."
Rukoilin ja tarkoitin joka sanaa. Olin epätoivoinen.
Sanoin "aamen", ja se on syy, miksi istun tässä nyt.
TELKIEN TAKANA ULKOMAILLA VAUVAN KANSSA
RASKAANA, KUOLEMANTUOMIO, 1,7 KILON HEROIINILASTI
ANTAKAA MINUN PITÄÄ LAPSENI
Kun ystäväni oli miehensä kanssa tulossa hakemaan tytärtäni, -
tyttö sanoi kaikille thain kielellä: "Menen Etelä-Afrikkaan."
Varttia ennen vierailua tyttö katsoi vartijaa ja minua ja sanoi: -
"En menekään Etelä-Afrikkaan."
Katsoin häntä ja kysyin, mikset. Hän vastasi: -
"En lähde. Haluan olla äitini kanssa."
Ainoa asia, jonka pystyin sanomaan, oli: "Jeesus, auta minua."
En tiennyt, miten sanoa 3-vuotiaalle, että hänen oli lähdettävä.
Sen vartin aikana Jumala teki minulle ihmeen.
Tyttären sydän ei voi muuttua sillä tavalla viidessätoista minuutissa.
Hän katsoi minua, kääntyi minuun päin ja sanoi: -
"Lähden Etelä-Afrikkaan, mutta sinun on tultava pian."
Oltuani vankilassa viisi vuotta anoin armahdusta.
Perheeni ja ystäväni kirjoittivat Thaimaan kuninkaalle -
ja pyysivät minulle armahdusta.
Thaimaan kuningas vastasi kolmen vuoden kuluttua.
Olin ollut vankina kahdeksan vuotta.
Minulle sanottiin, että kuningas ei armahda minua.
Kaikki tummui. Minusta lähti kaikki voima.
Olin tosi pettynyt. En voinut uskoa, ettei minua armahdettu.
Olin vihainen ja poissa tolaltani. Säälin itseäni.
Tuskin jaksoin puhua. Olin niin väsynyt ja hyperventiloin koko ajan.
Mieleni kävi kierroksilla. En pystynyt hallitsemaan sitä. Se pelotti minua.
Eräs nainen sanoi minulle: "Makaat täällä ja annat periksi.
Unohdat, mitä lupasit tyttärellesi. Lupasit palata kotiin. Nyt luovutat."
Masennus teki minusta vihanneksen. Menin polvilleni -
ja itkin. "Herra, anna anteeksi epäilykseni."
Henkeeni laskeutuivat sanat: "Laitoit luottamuksesi ihmisiin, etkä minuun.
Laitoit luottamuksesi ihmisiin, korkea-arvoisiin ihmisiin, -
jotka kirjoittivat puolestasi Thaimaan kuninkaalle.
Olit varma armahduksestasi, koska ihmiset kirjoittivat puolestasi."
Kun päätin antaa anteeksi, aloin eheytyä.
En tiennyt, että viha ja katkeruus voivat tuhota. Se miltei tappoi minut.
Kun tulin sairaalasta, kuningas armahti koko Thaimaata.
Hänen syntymäpäivänään 5.12. tuomioita lyhennettäisiin.
Rukoilin: "Herra, haluaisin saada armahduksen. Tapahtukoon tahtosi."
Koin rauhaa ja jätin asian sikseen.
Vapauduin vankilasta 30.10.2010, -
päivää ennen tyttäreni 16-vuotissyntymäpäivää.
Kävelin ulos vankilan porteista.
Olin koneessa matkalla takaisin Etelä-Afrikkaan.
En voinut uskoa, että olin matkalla kotiin.
Kysyin lentoemännältä, miten pitkä matka vielä. "Kaksi tuntia."
Kysyin myöhemmin uudelleen. "Puolitoista tuntia."
Myöhemmin menin vielä uudelleen. "Puoli tuntia."
Koin, että paniikkikohtaus oli tulossa. Aloin hyperventiloida.
Olin oppinut hallitsemaan hengitystä. Aloin rukoilla ja rauhoituin.
Kun kone laskeutui Etelä-Afrikan maaperälle, itkin, -
koska olin päässyt kotiin elävänä.
Se oli haastavaa. Ei ollut helppoa palata Etelä-Afrikkaan.
Luulin, että työni vankilassa oli ohi, kun vapauduin. Alkaisi sekulaari työ.
Mutta Jumala sanoi: -
"Vankila oli sinulle koulutuskenttä. Nyt aloitat palvelutyösi."
VANESSA GOOSEN PUHUU ARISE-NAISTENKONFERENSSISSA
TAPAA PUHUJA: VANESSA GOOSEN
Saatat Vanessan tavoin kokea, että olet epätoivoinen ja jumissa.
Hyviä uutisia: voit saada Kristuksessa rauhan, -
jota ei kukaan eikä mikään voi riistää sinulta pois. Joh. 14:27: -
"Rauhan minä jätän teille: minun rauhani ― sen minä annan teille.
En minä anna teille, niinkuin maailma antaa.
Älköön teidän sydämenne olko murheellinen älköönkä peljätkö."
Anna elämäsi Jumalalle tänään.
Hän tekee rikkinäisyydestäsi jotain kaunista.
Hän tekee sen, jos kutsut Hänet sisään yksinkertaisella rukouksella.
Rukoillaan yhdessä.
Herra Jeesus, tarvitsen sellaista rauhaa, vakautta -
ja luottamusta, joka auttoi Vanessan vaikeiden aikojen läpi.
Olen kuullut siitä muilta.
Haluan kokea sen itse.
Tule elämääni.
Tule sotkuun, jossa olen ja josta kukaan ei tiedä.
Kutsun sinut sisään tänään.
Isä, rukoilen veljeni ja sisareni puolesta ruudun ääressä.
Hän kamppailee. Hän kokee, ettei hän pysty luopumaan elämäntavastaan.
Murra kahle nyt. Anna hänen kokea vapautta -
sen rauhan kautta, joka tulee hänen ylleen nyt. Jeesuksen nimessä, -
aamen.
Jos rukoilit kanssamme, ota yhteyttä.
Yhteystiedot tulevat ruutuun kohta. Lopuksi on luvassa musiikkia.
"Sillä niinkuin maa tuottaa kasvunsa -
ja niinkuin kasvitarha saa siemenkylvönsä versomaan, -
niin saattaa Herra, Herra versomaan vanhurskauden ja kiitoksen -
kaikkien kansojen nähden." Jes. 61:11.
KÄÄNNEKOHTA
Hei taas! Toivottavasti ohjelma rohkaisi.
Jumala on savenvalajamestari. Hän tekee sotkustasi jotain kaunista.
Tviittaa meille #UnderConstruction.
Lopuksi Matthew West esittää "Strong Enough" -kappaleen.
Näkemiin ja Jumalan siunausta!
MATTHEW WEST Kyllin vahva
Luulet, luulet varmaan et vahva oon
Kun annoit kannettavaks tän
Anna anteeks, anna anteeks jos erehdyn
Mut näyttää etten tähän pysty yksinään
Tiedän etten oo kyllin vahva täyttämään odotukset
Luovutan, en oo kyllin vahva
Peitä mut armollisilla käsilläs
Herra, pyydän sua, oo kyllin vahva
Kyllin vahva meidän kummankin puolesta
Ehkä tarkoitus olikin
Että lopulta periksi annan
Kun lopulta oon pohjassa
Alan katsoa ylös päin
Ja avautua
Tiedän etten oo kyllin vahva täyttämään odotukset
Luovutan, en oo kyllin vahva
Peitä mut armollisilla käsilläs
Herra, pyydän sua, oo kyllin vahva
Kyllin vahva
Oon rikki Mitään ei ole jäljellä
Silti riipun tässä Oot Jumala ja oot vahva
Kun mä heikko oon
Kaiken voin Kristuksessa
Joka mua vahvistaa
Eikä mun tarvitse olla
Kyllin vahva
Suomennos: Marianne Tenetz